“Nyare teng pundi, wong mboten nduwe tepangan teng ngriki. Nyipeng nyare kalih mbake napa?” Pitakonku sembrana parikena, karo ngiyerake mripatku sesisih. Saka sorot lampu petromax sing dikrodhongi kuwi, katon raine rada mbrabak. “Aaah mase napa kersa …” jawabe alus cat keprungu cat ora. Cees … atiku kaya kesiram banyu windu. Nunggu kukute warung mengko, sida ngilangi hawa adhem, mecaki swarga kutha Sala tenan.